1/24/23, 9:06 AM Laki eräiden tuotteiden markkinavalvonnasta 1 137/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20161 137 1/12Finlex ®
Finlex › Lainsäädäntö › Ajantasainen lainsäädäntö › Vuosi 2016 › 16.12.2016/1137
Seurattu SDK 66/2023 saakka.
16.12.2016/1 137
Laki eräiden tuotteiden markkinavalvonnasta
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 § (27.6.2018/503)
Soveltamisala
Tätä lakia sovelletaan hissiturvallisuuslain (1134/2016) , mittauslaitelain (707/201 1), pyroteknisten tuotteiden
vaatimustenmukaisuudesta annetun lain (180/2015) , räjähdysvaarallisissa tiloissa käytettäväksi tarkoitettujen
laitteiden ja suojausjärjestelmien vaatimustenmukaisuudesta annetun lain (1139/2016) , painelaitelain
(1144/2016) , sähköturvallisuuslain (1135/2016) , räjähteiden vaatimustenmukaisuudesta annetun lain
(1140/2016) , kuluttajien käyttöön tarkoitetuista henkilönsuojaimista annetun lain (218/2018) , kaasulaitelain
(502/2018) , säteilylain (859/2018) , ilmailulain (864/2014) , aerosolien vaatimustenmukaisuudesta annetun
lain (794/2020) , ajoneuvolain (82/2021) , jätelain (646/201 1), ympäristönsuojelulain (527/2014) , EU-
ympäristömerkistä annetun lain (832/2014) , huviveneiden turvallisuudesta ja päästövaatimuksista annetun
lain (1712/2015) , sähköisen viestinnän palveluista annetun lain (917/2014) , laivavarustelain (1503/201 1),
tuotteiden ekologiselle suunnittelulle ja ener giamerkinnälle asetettavista vaatimuksista annetun lain
(1005/2008) , vaarallisten aineiden käytön rajoittamisesta sähkö- ja elektroniikkalaitteissa annetun
lain (387/2013) , kemikaalilain (599/2013) , kosmeettisista valmisteista annetun lain (492/2013) , tupakkalain
(549/2016) , jalkineiden ja tekstiilituotteiden vaatimustenmukaisuudesta annetun lain (265/2022) , lannoitelain
(711/2022)  ja terveydensuojelulain (763/1994)  soveltamisalaan kuuluvien tuotteiden markkinavalvontaan,
jollei mainituissa laeissa toisin säädetä. (29.12.2022/1261)
Lakia sovelletaan lisäksi markkinavalvonnasta ja tuotteiden vaatimustenmukaisuudesta sekä direktiivin
2004/42/EY  ja asetusten (EY) N:o 765/2008 ja (EU) N:o 305/201 1 muuttamisesta annetun Euroopan
parlamentin ja neuvoston asetuksen (EU) 2019/1020, jäljempänä markkinavalvonta-asetus , 25–28 artiklassa
tarkoitettuihin 1 momentissa mainittujen lakien soveltamisalaan kuuluvia tuotteita koskeviin
valvontaviranomaisten toimenpiteisiin, jollei mainituissa laeissa toisin säädetä. (1.4.2022/248)
Tässä laissa säädetään myös markkinavalvonnasta ja tuotteiden vaatimustenmukaisuudesta sekä direktiivin
2004/42/EY  ja asetusten (EY) N:o 765/2008 ja (EU) N:o 305/201 1 muuttamisesta annetun Euroopan
parlamentin ja neuvoston asetuksen (EU) 2019/1020, jäljempänä markkinavalvonta-asetus , 10 artiklan 3
kohdassa tarkoitetusta yhteyspisteestä sekä toisessa jäsenvaltiossa laillisesti kaupan pidettyjen tavaroiden
vastavuoroisesta tunnustamisesta ja asetuksen (EY) N:o 764/2008 kumoamisesta annetun Euroopan
parlamentin ja neuvoston asetuksen (EU) 2019/515, jäljempänä vastavuor oisen tunnustamisen asetus , 9
artiklassa tarkoitetusta tuoteyhteyspisteestä. (11.12.2020/993)
4 momentti on kumottu L:lla 1.4.2022/266 .
Tätä lakia sovelletaan lisäksi markkinavalvonta-asetuksen 4 artiklassa säädettyjen velvoitteiden valvontaan,
jollei muualla toisin säädetä. (1.4.2022/248)
2 § (1.4.2022/248)
Määritelmät
Tässä laissa tarkoitetaan:
1/24/23, 9:06 AM Laki eräiden tuotteiden markkinavalvonnasta 1 137/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20161 137 2/121) asettamisella saataville markkinoilla  tuotteen toimittamista Euroopan unionin markkinoille liiketoiminnan
yhteydessä jakelua, kulutusta tai käyttöä varten joko maksua vastaan tai maksutta;
2) ilmoitetulla laitoksella  Euroopan unionin jäsenvaltion nimeämää ja Euroopan komissiolle ilmoitettua
laitosta, jolla on oikeus tehdä vaatimustenmukaisuuden arviointeja;
3) markkinavalvonnalla  markkinavalvontaviranomaisten toimintaa ja niiden toteuttamia toimenpiteitä sen
varmistamiseksi, että tuotteet ovat sovellettavassa lainsäädännössä säädettyjen vaatimusten mukaisia, ja
kyseisen lainsäädännön soveltamisalaan kuuluvien yleisten etujen suojelun varmistamiseksi;
4) markkinoilta poistamisella  kaikkia toimenpiteitä, joiden tarkoituksena on estää toimitusketjussa olevan
tuotteen asettaminen saataville markkinoilla;
5) markkinoille saattamisella  tuotteen asettamista ensimmäistä kertaa saataville unionin markkinoilla;
6) riskin aiheuttavalla tuotteella  tuotetta, joka voi vaikuttaa kielteisesti henkilöiden terveyteen ja
turvallisuuteen yleensä ja yleiseen turvallisuuteen sekä muihin yleisiin etuihin kohtuuden ja
hyväksyttävyyden ylittävällä tavalla kyseisen tuotteen tavanomaisissa tai kohtuudella ennakoitavissa
käyttöolosuhteissa, mukaan lukien tuotteen käyttöikä ja tarvittaessa tuotteen käyttöönotto, asennus ja
huoltotarpeet;
7) riskinarvioinnilla  vaikutusten tunnistamista sekä riskien suuruuden määrittämistä ja niiden merkityksen
arvioimista;
8) talouden toimijalla  1 §:n 1 momentissa mainituissa laeissa ja markkinavalvonta-asetuksen 4 artiklassa
tarkoitettuja talouden toimijoita;
9) ulkorajatarkastuksella  Tullin tekemää tarkastusta Euroopan unionin markkinoille saatettaville tuotteille
markkinavalvonta-asetuksen 25–28 artiklassa tarkoitetuissa tilanteissa;
10) vaatimustenvastaisella tuotteella  tuotetta, joka ei täytä sille 1 §:n 1 momentissa mainituissa laeissa tai
sovellettavassa unionin yhdenmukaistamislainsäädännössä säädettyjä vaatimuksia;
11) vakavalla riskillä  riskin aiheuttavaa tilannetta, joka edellyttää nopeita toimenpiteitä ja jatkotoimia, myös
tapauksissa, joissa vaikutukset eivät ilmene välittömästi;
12) verkkorajapinnalla  mitä tahansa talouden toimijan käyttämää tai hänen puolestaan käytettyä ohjelmaa,
mukaan lukien verkkosivustot tai niiden osa tai sovellus, jonka avulla talouden toimijan tuotteet ovat
loppukäyttäjän saatavilla.
2 luku
Valvonnan järjestäminen
3 § (1.4.2022/248)
3 § on kumottu L:lla 1.4.2022/248 .
4 § (1.4.2022/248)
Valvontaviranomaiset
Turvallisuus- ja kemikaalivirasto on tässä laissa tarkoitettu markkinavalvontaviranomainen.
Tulli toimii markkinavalvonta-asetuksen 25 artiklan 1 kohdassa tarkoitettuna ulkorajatarkastuksista
vastaavana viranomaisena sekä valvoo 23 §:ssä tarkoitetun maastavientikiellon ja 25 §:ssä tarkoitetun
hävittämismääräyksen noudattamista ulkorajalla.
Poiketen siitä, mitä 1 momentissa säädetään, Säteilyturvakeskus on tässä laissa tarkoitettu
markkinavalvontaviranomainen säteilylaissa tarkoitettujen tuotteiden osalta.
Poiketen siitä, mitä 1 momentissa säädetään, Liikenne- ja viestintävirasto on tässä laissa tarkoitettu
markkinavalvontaviranomainen ilmailulaissa, ajoneuvolaissa, ympäristönsuojelulain 24 a §:n 3 momentissa,
1/24/23, 9:06 AM Laki eräiden tuotteiden markkinavalvonnasta 1 137/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20161 137 3/12huviveneiden turvallisuudesta ja päästövaatimuksista annetussa laissa, sähköisen viestinnän palveluista
annetussa laissa ja laivavarustelaissa tarkoitettujen tuotteiden osalta.
Poiketen siitä, mitä 1 momentissa säädetään, Suomen ympäristökeskus on tässä laissa tarkoitettu
markkinavalvontaviranomainen ympäristönsuojelulain 24 a §:n 2 momentissa tarkoitettujen tuotteiden ja
EU-ympäristömerkistä annetussa laissa tarkoitettujen tuotteiden osalta.
Sen lisäksi, mitä 1 momentissa säädetään, Lääkealan turvallisuus- ja kehittämiskeskus on tässä laissa
tarkoitettu markkinavalvontaviranomainen vaarallisten aineiden käytön rajoittamisesta sähkö- ja
elektroniikkalaitteissa annetussa laissa tarkoitettujen tuotteiden osalta.
Poiketen siitä, mitä 1 momentissa säädetään, Sosiaali- ja terveysalan lupa- ja valvontavirasto ja kunnat
alueellaan ovat tässä laissa tarkoitettuja markkinavalvontaviranomaisia tupakkalain osalta.
Poiketen siitä, mitä 1 momentissa säädetään, Ruokavirasto on tässä laissa tarkoitettu
markkinavalvontaviranomainen lannoitelaissa tarkoitettujen lannoitevalmisteiden osalta. (8.7.2022/712)
4 a § (11.12.2020/993)
Markkinavalvonnan yhteyspiste
Turvallisuus- ja kemikaalivirasto toimii markkinavalvonta-asetuksen 10 artiklan 3 kohdassa tarkoitettuna
markkinavalvonnan yhteyspisteenä. Yhteyspisteen tehtävistä säädetään markkinavalvonta-asetuksessa.
Markkinavalvonta-asetuksessa säädettyjen tehtävien lisäksi yhteyspiste koordinoi markkinavalvontaan
liittyvää viranomaisyhteistyötä ja auttaa markkinavalvontaviranomaisia kansallisessa ja kansainvälisessä
yhteistyössä. Yhteyspiste vastaa markkinavalvontaviranomaisten ja Tullin yhteensovitetun kannan
valmistelusta. Yhteyspisteen tehtäviin kuuluu lisäksi laatia kansallinen markkinavalvontastrategia
yhteistyössä 4 b §:ssä tarkoitetun yhteistyöryhmän kanssa.
Yhteyspiste toimii yhteistyössä markkinavalvontaviranomaisten ja Tullin kanssa. Yhteyspisteen tulee
toiminnassaan ottaa huomioon markkinavalvontaviranomaisten ja Tullin kannat.
Markkinavalvontaviranomaisten ja Tullin tulee tehdä yhteistyötä yhteyspisteen kanssa.
4 b § (11.12.2020/993)
Markkinavalvonnan yhteistyöryhmä
Markkinavalvonnan yhteyspisteen yhteydessä toimii markkinavalvonnan yhteistyöryhmä.
Yhteistyöryhmän tehtävänä on tukea yhteyspistettä markkinavalvontaan liittyvän viranomaisyhteistyön
koordinoinnissa ja markkinavalvonta-asetuksen 10 artiklan 4 kohdassa tarkoitetun yhteensovitetun kannan
valmistelussa. Yhteistyöryhmä osallistuu kansallisen markkinavalvontastrategian valmisteluun.
Yhteistyöryhmässä ovat edustettuina markkinavalvonta-asetuksessa tarkoitetut
markkinavalvontaviranomaiset ja Tulli. Yhteistyöryhmässä voi olla edustettuna myös muita viranomaisia.
Yhteistyöryhmän puheenjohtajana toimii yhteyspisteen edustaja ja se kokoontuu tarvittaessa.
4 c § (11.12.2020/993)
Tuoteyhteyspiste
Turvallisuus- ja kemikaalivirasto toimii vastavuoroisen tunnustamisen asetuksen 9 artiklassa tarkoitettuna
tuoteyhteyspisteenä.
4 d § (1.4.2022/266)
4 d § on kumottu L:lla 1.4.2022/266 .
5 § (1.4.2022/248)
Yhteistyömenettely unionin markkinoille tuotavien tuotteiden valvonnassa
1/24/23, 9:06 AM Laki eräiden tuotteiden markkinavalvonnasta 1 137/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20161 137 4/12Markkinavalvontaviranomaisen ja Tullin yhteistyömenettelystä ja määräajoista unionin markkinoille
tuotavien tuotteiden valvonnassa säädetään markkinavalvonta-asetuksen 25–28 artiklassa ja jäljempänä tässä
laissa.
6 § (1.4.2022/248)
Tehtävien hoito ja tärkeysjärjestys
Markkinavalvontaviranomaisen on hoidettava tehtävänsä tehokkaalla ja riskinarviointiin perustuen
mahdollisimman tarkoituksenmukaisella tavalla. Olosuhteiden vaatiessa tehtävät on asetettava
tärkeysjärjestykseen. Riskinarvioinnissa on otettava huomioon markkinavalvonta-asetuksen 1 1 artiklan 3
kohdassa tarkoitetut tekijät.
7 § (1.4.2022/248)
Valvontasuunnitelma
Markkinavalvontaviranomaisen, lukuun ottamatta kuntaa, on laadittava 1 §:n 1 momentissa mainittujen
lakien soveltamisalaan kuuluvien tuotteiden markkinavalvonnasta valvontasuunnitelma, jossa on otettava
huomioon, mitä markkinavalvonta-asetuksen 13 artiklassa säädetään.
3 luku
Valvonnan toimenpiteet
8 § (1.4.2022/248)
Viranomaisen oikeus saada tietoja talouden toimijalta
Markkinavalvontaviranomaisella ja Tullilla on oikeus saada valvontaa varten välttämättömät tiedot talouden
toimijalta. Näihin tietoihin voivat kuulua myös markkinavalvonta-asetuksen 14 artiklan 4 kohdan a ja b
alakohdassa tarkoitetut tiedot. Tiedonsaantioikeus koskee myös sellaisia valvonnan kannalta välttämättömiä
tietoja, jotka yksityistä liike- tai ammattitoimintaa, yksityisen taloudellista asemaa tai terveydentilaa
koskevina taikka muutoin ovat viranomaisen hallussa ollessaan salassa pidettäviä viranomaisten toiminnan
julkisuudesta annetun lain (621/1999)  nojalla.
Markkinavalvontaviranomaisella on oikeus saada talouden toimijalta sellaiset valvontaa varten
välttämättömät tiedot, joita tarvitaan verkkorajapintojen omistajien varmentamiseen.
9 §
Oikeus tehdä tarkastuksia
Markkinavalvontaviranomaisella on oikeus valvontaa varten päästä kaikkiin tiloihin, joissa harjoitetaan 1 §:n
1 momentissa mainituissa laeissa tarkoitettua toimintaa tai säilytetään valvonnan kannalta merkityksellisiä
tietoja, ja tehdä valvonnassa tarvittavia tarkastuksia. Pysyväisluonteiseen asumiseen käytettäviin tiloihin
tarkastuksia ei kuitenkaan saa ulottaa. Tarkastuksissa noudatetaan, mitä hallintolain (434/2003) 39 §:ssä
säädetään. (1.4.2022/248)
Markkinavalvontaviranomaisen oikeudesta ulottaa tarkastus pysyväisluonteiseen asumiseen käytettäviin
tiloihin säädetään tarvittaessa erikseen 1 §:n 1 momentissa mainituissa laeissa.
10 §
Oikeus ottaa tuotteita tutkittavaksi
Markkinavalvontaviranomaisella on oikeus ottaa tuotteita tutkittavaksi, jos se on tuotteen
vaatimustenmukaisuuden valvonnan kannalta tarpeellista. Mitä tässä pykälässä säädetään tuotteista,
sovelletaan myös tuotteista otettaviin näytteisiin ja niiden osiin. (1.4.2022/248)
Markkinavalvontaviranomaisen on talouden toimijan vaatimuksesta korvattava 1 momentissa tarkoitettu
tuote käyvän hinnan mukaan, jollei havaita, että tuote on vaatimustenvastainen. Jos Tulli perii näytteen
tutkittavaksi ottamisesta maksun sen mukaan kuin siitä erikseen säädetään, markkinavalvontaviranomaisen ei
kuitenkaan tarvitse suorittaa korvausta näytteestä.
Jos tuote on vaatimustenvastainen ja vaatimustenvastaisuus on merkittävä, markkinavalvontaviranomainen
voi velvoittaa talouden toimijan korvaamaan tuotteen hankinnasta, testauksesta ja tutkimisesta aiheutuneet
1/24/23, 9:06 AM Laki eräiden tuotteiden markkinavalvonnasta 1 137/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20161 137 5/12kustannukset. Korvaus on suoraan ulosottokelpoinen. Sen perimisestä säädetään verojen ja maksujen
täytäntöönpanosta annetussa laissa (706/2007) .
10 a § (1.4.2022/248)
Oikeus hankkia tuotteita valehenkilöllisyyttä käyttäen
Markkinavalvontaviranomaisella on oikeus hankkia tuotteita tutkittavaksi valehenkilöllisyyttä käyttäen, jos
se on tuotteen vaatimustenmukaisuuden valvonnan kannalta välttämätöntä. Mitä 10 §:n 2 ja 3 momentissa
säädetään, sovelletaan myös, kun tuote on hankittu tutkittavaksi valehenkilöllisyyttä käyttäen.
Markkinavalvontaviranomaisen on ilmoitettava valehenkilöllisyyden käytöstä talouden toimijalle ja
luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta
ja direktiivin 95/46/EY  kumoamisesta annetun Euroopan parlamentin ja neuvoston asetuksen (EU) 2016/679
(yleinen tietosuoja-asetus) 4 artiklan 7 kohdassa tarkoitetulle rekisterinpitäjälle niin pian, kuin se on
valehenkilöllisyyden käytön tarkoitusta vaarantamatta mahdollista.
11 §
Oikeus saada tietoja toisilta viranomaisilta ja käyttää toisen ottamia näytteitä
Markkinavalvontaviranomaisella ja Tullilla on oikeus salassapitosäännösten ja muiden tiedonsaantia
koskevien rajoitusten estämättä luovuttaa valvonnan kannalta välttämättömiä tietoja toisilleen ja saada niitä
muilta valvontaviranomaisilta.
Markkinavalvontaviranomaisella ja Tullilla on oikeus salassapitosäännösten ja muiden tiedonsaantia
koskevien rajoitusten estämättä käyttää toisen hankkimia näytteitä tai tuotteita valvonnan kannalta
tarpeellisiin tutkimuksiin.
12 §
Oikeus saada tietoja ilmoitetulta laitokselta
Markkinavalvontaviranomaisella on oikeus saada salassapitosäännösten estämättä valvontaa varten
välttämättömät tiedot ilmoitetulta laitokselta.
13 §
Oikeus luovuttaa salassa pidettäviä tietoja
Markkinavalvontaviranomainen saa salassapitosäännösten estämättä luovuttaa valvonnassa saamiaan tietoja
yksityisen ja yhteisön taloudellisesta asemasta, liikesalaisuudesta sekä yksityisen henkilökohtaisista oloista:
(10.8.2018/695)
1) syyttäjälle syyteharkintaa varten ja poliisille ja muille esitutkintaviranomaisille rikoksen ehkäisemiseksi
tai selvittämiseksi;
2) pelastusviranomaiselle sekä työsuojelu-, ympäristönsuojelu-, kuluttajansuoja- ja poliisiviranomaiselle tai
muulle markkinavalvontaviranomaiselle, joka valvoo tuotelainsäädäntöä, jos tiedon luovuttaminen on
välttämätöntä viranomaisen tehtävien suorittamisen kannalta taikka näiden suorittaessa laissa säädettyä
valvontaa;
3) toimivaltaiselle ulkomaan viranomaiselle ja kansainväliselle toimielimelle Euroopan unionin säädökseen
tai Suomea sitovaan kansainväliseen sopimukseen perustuvan velvoitteen toteuttamiseksi.
14 §
Ulkopuolisen asiantuntijan käyttö
Markkinavalvontaviranomaisella on oikeus käyttää apunaan ulkopuolisia asiantuntijoita tuotteen
vaatimustenmukaisuuden tutkinnassa, testaamisessa ja arvioimisessa.
Ulkopuoliset asiantuntijat voivat markkinavalvontaviranomaisen apuna osallistua tämän lain mukaisiin
tarkastuksiin.
Ulkopuolisella asiantuntijalla tulee olla tehtävien edellyttämä asiantuntemus ja pätevyys.
1/24/23, 9:06 AM Laki eräiden tuotteiden markkinavalvonnasta 1 137/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20161 137 6/12Ulkopuoliseen asiantuntijaan sovelletaan rikosoikeudellista virkavastuuta koskevia säännöksiä silloin, kun
hän hoitaa tässä pykälässä tarkoitettuja tehtäviä. Vahingonkorvausvastuusta säädetään vahingonkorvauslaissa
(412/1974) .
15 §
Poliisin virka-apu
Poliisi on velvollinen antamaan virka-apua markkinavalvontaviranomaiselle tämän lain ja 1 §:n 1
momentissa mainittujen lakien noudattamisen valvomiseksi ja täytäntöön panemiseksi.
Poliisin antamasta virka-avusta säädetään poliisilaissa (872/201 1).
16 §
Tuotteen vaatimustenmukaisuus
Tuotteen katsotaan olevan vaatimustenmukainen, jos se täyttää 1 §:n 1 momentissa mainituissa laeissa
tuotteelle säädetyt vaatimukset.
Vaikka tuote täyttää 1 §:n 1 momentissa mainituissa laeissa säädetyt vaatimukset,
markkinavalvontaviranomainen voi antaa 17–22 §:ssä tarkoitetun määräyksen tai kiellon, jos osoittautuu, että
tuote tästä huolimatta aiheuttaa vakavan riskin ihmisten terveydelle, turvallisuudelle, ympäristölle,
omaisuudelle tai muulle 1 §:n 1 momentissa mainituissa laeissa tarkoitetulle yleiselle edulle.
17 §
Toimenpidemääräys
Markkinavalvontaviranomainen voi määräämällään tavalla ja asettamassaan kohtuullisessa määräajassa
määrätä talouden toimijan ryhtymään korjaaviin toimenpiteisiin tuotteen tai tuotetta koskevien asiakirjojen
tai tuotetta koskevien tietojen saattamiseksi vaatimusten mukaiseksi, jos:
1) tuote tai tuotetta koskevat asiakirjat tai tiedot eivät ole vaatimusten mukaiset tai niitä ei pyynnöstä
toimiteta markkinavalvontaviranomaiselle; taikka
2) tuote saattaa tavanomaisissa ja kohtuudella ennakoitavissa olevissa käyttöolosuhteissa aiheuttaa riskin
ihmisten terveydelle, turvallisuudelle, ympäristölle, omaisuudelle tai muulle 1 §:n 1 momentissa mainituissa
laeissa tarkoitetulle yleiselle edulle.
Markkinavalvontaviranomainen voi antaa 1 momentissa tarkoitetun määräyksen ryhtyä korjaaviin
toimenpiteisiin myös 1 §:n 1 momentissa mainituissa laeissa säädettyjen tuotetta koskevien menettelyjen
saattamiseksi vaatimustenmukaiseksi, jos tuotetta koskevat menettelyt eivät ole vaatimusten mukaiset.
(1.4.2022/248)
18 §
Kielto
Markkinavalvontaviranomainen voi kieltää talouden toimijaa valmistamasta, saattamasta markkinoille,
asettamasta saataville markkinoilla tai muuten luovuttamasta tuotetta, jos:
1) talouden toimija ei 17 §:ssä tarkoitetusta määräyksestä huolimatta ryhdy korjaaviin toimenpiteisiin tai 17
§:ssä tarkoitettua määräystä ei voida pitää riittävänä;
2) tuote tai tuotetta koskevat asiakirjat tai tiedot eivät ole vaatimusten mukaiset tai niitä ei pyynnöstä
toimiteta markkinavalvontaviranomaiselle ja puutteet ovat olennaisia; tai
3) tuote tai tuotetta koskevat asiakirjat tai tiedot eivät ole vaatimusten mukaiset ja tuote saattaa
tavanomaisissa ja kohtuudella ennakoitavissa olevissa käyttöolosuhteissa aiheuttaa riskin ihmisten
terveydelle, turvallisuudelle, ympäristölle, omaisuudelle tai muulle 1 §:n 1 momentissa mainituissa laeissa
tarkoitetulle yleiselle edulle.
1/24/23, 9:06 AM Laki eräiden tuotteiden markkinavalvonnasta 1 137/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20161 137 7/12Markkinavalvontaviranomainen voi 1 momentissa tarkoitetun kiellon lisäksi määrätä talouden toimijaa
poistamaan tuote markkinoilta sekä määrätä muista tuotteen markkinoilla saataville asettamisen
rajoittamiseksi tarvittavista toimenpiteistä.
19 §
Palautusmenettely
Markkinavalvontaviranomainen voi määrätä talouden toimijan ottamaan markkinoilta ja loppukäyttäjältä
takaisin tuotteen, joka aiheuttaa riskin ihmisten terveydelle, turvallisuudelle, ympäristölle, omaisuudelle tai
muulle 1 §:n 1 momentissa mainituissa laeissa tarkoitetulle yleiselle edulle, sekä antamaan sen tilalle
vastaava tai samankaltainen vaatimustenmukainen tuote taikka purkamaan kauppa, jos 17 §:ssä tarkoitettu
määräys tai 18 §:ssä tarkoitettu kielto tai määräys ei ole riittävä.
Jos 17 §:ssä tarkoitettu määräys tai 18 §:ssä tarkoitettu kielto tai määräys ei ole riittävä ja jos
vaatimustenvastaisuus määräyksestä tai kiellosta huolimatta jatkuu, 1 momentissa tarkoitettu määräys
voidaan antaa myös, jos tuotetta koskevat asiakirjat tai tiedot eivät ole vaatimusten mukaiset tai niitä ei
pyynnöstä toimiteta markkinavalvontaviranomaiselle ja puutteet ovat olennaisia.
Jos 1 momentissa tarkoitetun tuotteen aiheuttaman riskin torjumiseksi katsotaan riittäväksi,
markkinavalvontaviranomainen voi loppukäyttäjän hallussa olevan tuotteen takaisin ottamisen sijasta
määrätä talouden toimijan korjaamaan tai korjauttamaan tuote siten, että sen rakenteessa tai koostumuksessa
olevasta viasta tai puutteesta taikka siitä annetuista totuudenvastaisista, harhaanjohtavista tai puutteellisista
tiedoista aiheutuva riski poistuu.
20 §
Kieltoa ja määräyksiä täydentävät määräykset
Talouden toimijan on annettava markkinavalvontaviranomaiselle tämän määräämässä kohtuullisessa ajassa
selvitys siitä, millä tavoin viranomaisen 17–19 tai 21–25 §:ssä tarkoitettu määräys tai kielto on pantu
toimeen.
Markkinavalvontaviranomainen voi määrätä talouden toimijan varmistamaan, että 1 momentissa tarkoitetun
viranomaisen määräyksen tai kiellon johdosta tarvittavat toimenpiteet toteutetaan myös niille tuotteille, jotka
toimija on saattanut markkinoille tai asettanut saataville markkinoilla muissa Euroopan unionin
jäsenvaltioissa tai Euroopan talousalueella.
21 §
Väliaikainen kielto
Markkinavalvontaviranomainen voi määrätä 18 §:n 1 momentissa tarkoitetun kiellon väliaikaisena asian
selvittämisen ajaksi, jos on ilmeistä, että tuote voi olla vaatimustenvastainen taikka tuote saattaa
tavanomaisissa ja kohtuudella ennakoitavissa olevissa käyttöolosuhteissa aiheuttaa riskin ihmisten
terveydelle, turvallisuudelle, ympäristölle, omaisuudelle tai muulle 1 §:n 1 momentissa mainituissa laeissa
tarkoitetulle yleiselle edulle.
Väliaikainen kielto on voimassa, kunnes markkinavalvontaviranomainen antaa asiassa lopullisen ratkaisunsa.
Markkinavalvontaviranomaisen on ratkaistava asia kiireellisesti.
22 §
Tiedottamisesta määrääminen
Jos markkinavalvontaviranomainen on antanut 17–21 tai 23–25 §:ssä tarkoitetun määräyksen tai kiellon
taikka tuotteeseen tai sen käyttämiseen liittyy riski ihmisten terveydelle, turvallisuudelle, ympäristölle,
omaisuudelle tai muulle 1 §:n 1 momentissa mainituissa laeissa tarkoitetulle yleiselle edulle,
markkinavalvontaviranomainen voi velvoittaa talouden toimijan tiedottamaan asiasta määräajassa ja
määräämällään tavalla. Lisäksi markkinavalvontaviranomainen voi käyttäjien turvallisuuden varmistamiseksi
velvoittaa talouden toimijan toimittamaan loppukäyttäjille tarpeelliset tiedot ja ohjeet.
Markkinavalvontaviranomainen voi talouden toimijan kustannuksella tiedottaa 1 momentissa tarkoitetuista
asioista, jos toimija ei ole noudattanut viranomaisen antamaa tiedottamismääräystä tai jos asian
1/24/23, 9:06 AM Laki eräiden tuotteiden markkinavalvonnasta 1 137/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20161 137 8/12kiireellisyyden vuoksi tiedottaminen on tarpeen ihmisten terveyteen tai turvallisuuteen kohdistuvan riskin
johdosta.
22 a § (1.4.2022/248)
Verkkorajapintaan ja verkkotunnukseen liittyvät toimivaltuudet
Jos tuote aiheuttaa vakavan riskin ihmisten terveydelle, turvallisuudelle, ympäristölle, omaisuudelle tai
muulle 1 §:n 1 momentissa mainituissa laeissa tarkoitetulle yleiselle edulle ja jos se on välttämätöntä
vakavan riskin poistamiseksi, markkinavalvontaviranomainen voi määrätä palveluntarjoajan poistamaan
tuotteeseen viittaavaa sisältöä verkkorajapinnalta. Markkinavalvontaviranomainen voi samoin edellytyksin
määrätä palveluntarjoajaa varoittamaan loppukäyttäjää selkeästi tuotteen aiheuttamasta riskistä
verkkorajapintaan pääsyn yhteydessä.
Jos 1 momentissa tarkoitettua määräystä ei ole noudatettu, markkinavalvontaviranomainen voi määrätä:
1) palveluntarjoajan estämään pääsyn tai rajoittamaan pääsyä verkkorajapintaan taikka poistamaan
verkkorajapinnan; tai
2) verkkotunnusrekisterin ylläpitäjän tai verkkotunnusvälittäjän poistamaan verkkotunnuksen käytöstä tai
merkitsemään verkkotunnuksen markkinavalvontaviranomaisen nimiin.
Markkinavalvontaviranomainen voi antaa 1 ja 2 momentissa tarkoitetun määräyksen myös väliaikaisena.
Väliaikainen määräys on voimassa, kunnes markkinavalvontaviranomainen antaa asiassa lopullisen
ratkaisunsa. Markkinavalvontaviranomaisen on ratkaistava asia kiireellisesti.
Markkinavalvontaviranomaisen on ennen 1–3 momentissa tarkoitetun määräyksen antamista varattava
päätöksen saajalle sekä talouden toimijalle tilaisuus tulla kuulluiksi. Kuulemisesta voidaan poiketa
väliaikaista määräystä annettaessa, jos kuulemista ei voida toimittaa niin nopeasti kuin asian kiireellisyys
välttämättä vaatii.
Mitä tässä pykälässä säädetään markkinavalvontaviranomaisen toimivaltuuksista, ei koske kuntaa.
23 §
Maastaviennin kieltäminen
Jos tuote on vaatimustenvastainen ja aiheuttaa vakavan riskin ihmisten terveydelle tai turvallisuudelle,
markkinavalvontaviranomainen voi kieltää tuotteen maastaviennin tai kuljettamisen Suomen kautta.
Markkinavalvontaviranomainen voi määrätä 1 momentissa tarkoitetun kiellon myös väliaikaisena asian
selvittämisen ajaksi, jos on ilmeistä, että tuotteesta voi aiheutua välitöntä vaaraa ihmisten terveydelle tai
turvallisuudelle, eikä vaaraa voida muutoin estää. Väliaikainen kielto on voimassa, kunnes
markkinavalvontaviranomainen antaa asiassa lopullisen ratkaisunsa. Markkinavalvontaviranomaisen on
ratkaistava asia kiireellisesti.
24 §
Toimenpiteen teettäminen
Jos on ilmeistä, että tuote on vaatimustenvastainen ja aiheuttaa vakavan riskin ihmisten terveydelle tai
turvallisuudelle eikä riskiä voida muuten poistaa ja toimija ei ryhdy viranomaisen vaatimiin toimenpiteisiin,
markkinavalvontaviranomaisella on oikeus teettää vaaran poistamiseksi välttämättömät toimenpiteet
talouden toimijan kustannuksella.
25 §
Hävittämismääräys
Jos 17–23 §:ssä tarkoitettuja määräyksiä ja kieltoja ei voida pitää riittävinä, markkinavalvontaviranomainen
voi määrätä talouden toimijan tai Tullin hallussa olevan tuotteen ja 19 §:n nojalla talouden toimijalle
palautetun tuotteen hävitettäväksi tai, jos tätä ei katsota tarkoituksenmukaiseksi, määrätä, miten tuotteen
suhteen muutoin on meneteltävä.
1/24/23, 9:06 AM Laki eräiden tuotteiden markkinavalvonnasta 1 137/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20161 137 9/1226 §
Markkinavalvontaviranomaisen ilmoitus ilmoitetulle laitokselle
Markkinavalvontaviranomaisen on ilmoitettava asianomaiselle ilmoitetulle laitokselle talouden toimijaan
kohdistetuista toimenpiteistä, jotka koskevat vaatimustenvastaista tuotetta.
4 luku
Erinäiset säännökset
27 §
Ilmoittaminen Euroopan komissiolle
Markkinavalvontaviranomaisen on viipymättä ilmoitettava 16–19 §:n nojalla tekemästään päätöksestä
Euroopan komissiolle ja muille Euroopan unionin ja Euroopan talousalueen jäsenvaltioille, jos
markkinavalvontaviranomainen katsoo, että tuotteen vaatimustenvastaisuus ei rajoitu vain Suomen alueelle.
Kansallisiin toimenpiteisiin sovelletaan muutoin, mitä suojalauseke- ja suojamenettelystä säädetään
Euroopan unionin lainsäädännössä, jolla yhdenmukaistetaan tuotteiden kaupan pitämisen ehtoja.
Lisäksi on otettava huomioon, mitä viranomaisen velvollisuudesta ilmoittaa Euroopan komissiolle säädetään
markkinavalvonta-asetuksen 20 artiklassa. (1.4.2022/248)
28 §
Uhkasakko ja teettämisuhka
Markkinavalvontaviranomainen voi tehostaa tämän lain nojalla antamaansa kieltoa tai määräystä uhkasakolla
tai uhalla, että tekemättä jätetty toimenpide teetetään laiminlyöjän kustannuksella.
29 § (13.11.2020/769)
Muutoksenhaku
Muutoksenhausta hallintotuomioistuimeen säädetään oikeudenkäynnistä hallintoasioissa annetussa laissa
(808/2019) .
Muutoksenhaussa uhkasakon asettamista ja maksettavaksi tuomitsemista sekä teettämisuhan asettamista ja
täytäntöönpantavaksi määräämistä koskevaan päätökseen sovelletaan kuitenkin, mitä uhkasakkolaissa
(1113/1990)  säädetään.
Markkinavalvontaviranomaisen päätös voidaan kuitenkin panna täytäntöön valituksesta huolimatta.
30 §
Tullin suoritteiden maksuperusteet ja maksujen periminen
Tullin maksullisista julkisoikeudellisista suoritteista on voimassa, mitä niistä säädetään valtion
maksuperustelain (150/1992)  nojalla.
31 §
Voimaantulo
Tämä laki tulee voimaan 1 päivänä tammikuuta 2017.
Lakia sovelletaan myös tuotteisiin, jotka on saatettu markkinoille ennen tämän lain voimaantuloa ja joiden
sallitaan olevan markkinoilla 1 §:n 1 momentissa mainittujen lakien voimaan tullessa.
Ennen tämän lain voimaantuloa vireille tulleet asiat käsitellään noudattaen lain voimaan tullessa voimassa
olleita säännöksiä.
HE 40/2016 , TaVM 19/2016, EV  146/2016, Euroopan parlamentin ja neuvoston direktiivi 2014/28/EU
(32014L0028); EUVL  N:o L  96, 29.3.2014, s. 1, Euroopan parlamentin ja neuvoston direktiivi 2014/29/EU
(32014L0029); EUVL  N:o L  96, 29.3.2014,s. 45, Euroopan parlamentin ja neuvoston direktiivi 2014/30/EU
(32014L0030); EUVL  N:o L  96, 29.3.2014, s.79, Euroopan parlamentin ja neuvoston direktiivi
2014/31/EU(32014L0031); EUVL  N:o L  96, 29.3.2014, s.107, Euroopan parlamentin ja neuvoston direktiivi
2014/32/EU (32014L0032); EUVL  N:o L  96, 29.3.2014, s.149, Euroopan parlamentin ja neuvoston direktiivi
1/24/23, 9:06 AM Laki eräiden tuotteiden markkinavalvonnasta 1 137/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20161 137 10/122014/33/EU (32014L0033); EUVL  N:o L  96, 29.3.2014, s.251, Euroopan parlamentin ja neuvoston direktiivi
2014/34/EU (32014L0034); EUVL  N:o L  96, 29.3.2014, s.309, Euroopan parlamentin ja neuvoston direktiivi
(2014/35/EU) (32014L0035); EUVL  N:o L  96, 29.3.2014, s.357, Euroopan parlamentin ja neuvoston
direktiivi 2014/68/EU (32014L0068); EUVL  N:o L  189, 27.6.2014, s.164, Euroopan parlamentin ja
neuvoston direktiivi 2013/29/EU (32013L0029); EUVL  N:o L178 28.6.2013, s. 27
Muutossäädösten voimaantulo ja soveltaminen:
6.4.2018/219:
Tämä laki tulee voimaan 21 päivänä huhtikuuta 2018.
HE 194/2017 , TyVM 1/2018, EV  9/2018, Euroopan parlamentin ja neuvoston asetus (EU) N:o 425/2016
(32016R0425); EUVL  L 81, 31.3.2016, s. 51
27.6.2018/503:
Tämä laki tulee voimaan 1 päivänä heinäkuuta 2018.
HE 50/2018 , TaVM 5/2018, EV  39/2018, Euroopan parlamentin ja neuvoston asetus (EU) N:o 426/2016
(32016R0426); EUVL  L 81, 31.3.2016, s. 99
10.8.2018/695:
Tämä laki tulee voimaan 15 päivänä elokuuta 2018.
HE 49/2018 , TaVM 1 1/2018, EV  70/2018, Euroopan parlamentin ja neuvoston direktiivi 2016/943/EU
(32016L0943); EUVL  L 157, 15.6.2016, s. 1
9.11.2018/864:
Tämä laki tulee voimaan 15 päivänä joulukuuta 2018.
HE 28/2018 , TyVM 7/2018, EV  74/2018
26.6.2020/537:
Tämä laki tulee voimaan 1 päivänä tammikuuta 2021.
HE 41/2020 , LiVM 6/2020, EV  66/2020
13.11.2020/796:
Tämä laki tulee voimaan 1 päivänä joulukuuta 2020.
HE 121/2020 , TaVM 24/2020, EV  121/2020
11.12.2020/993:
Tämä laki tulee voimaan 1 päivänä tammikuuta 2021.
Sen 1 §:n 4 momentti ja 4 d § tulevat kuitenkin voimaan vasta 16 päivänä heinäkuuta 2021. Lain 4 c §:ää
sovelletaan vasta 16 päivästä heinäkuuta 2021.
HE 154/2020 , TaVM 29/2020, EV  138/2020, Euroopan parlamentin ja neuvoston asetus (EU) 2019/1020,
annettu 20 päivänä kesäkuuta 2019, markkinavalvonnasta ja tuotteiden vaatimustenmukaisuudesta sekä
direktiivin 2004/42/EY  ja asetusten (EY) N:o 765/2008 ja (EU) N:o 305/201 1 muuttamisesta; OJ L  169,
25.6.2019, p. 1–44;, Euroopan parlamentin ja neuvoston asetus (EU) 2019/515, annettu 19 päivänä
maaliskuuta 2019, toisessa jäsenvaltiossa laillisesti kaupan pidettyjen tavaroiden vastavuoroisesta
tunnustamisesta ja asetuksen (EY) N:o 764/2008 kumoamisesta; OJ L  91, 29.3.2019, s. 1–18
15.1.2021/88:
1/24/23, 9:06 AM Laki eräiden tuotteiden markkinavalvonnasta 1 137/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20161 137 11/12Tämä laki tulee voimaan 1 päivänä maaliskuuta 2021.
HE 177/2020 , LiVM 19/2020, EV  215/2020, Euroopan parlamentin ja neuvoston asetus (EU) N:o 2018/858
(32018L0858); EUVL  L 151, 14.6.2018, s. 1, Euroopan parlamentin ja neuvoston direktiivi 2014/47/EU
(32014L0047) EUVL  L 127, 29.4.2014, s. 134, Euroopan parlamentin ja neuvoston direktiivi 2014/45/EU
(32014L0045); EUVL  L 127, 29.4.2014, s. 51, Euroopan parlamentin ja neuvoston asetus (EU) N:o
168/2013 (32013L0168); EUVL  L 60, 2.3.2013, s. 52, Euroopan parlamentin ja neuvoston asetus (EU) N:o
167/2013 (32013L0167); EUVL  L 60, 2.3.2013, s. 1, Euroopan parlamentin ja neuvoston direktiivi
2002/85/EY  (32002L0085); EUVL  L 327, 4.2.2002, s. 8, Neuvoston direktiivi 1999/37/EY  (31999L0037);
EYVL  L 138, 1.6.1999, s. 57
5.11.2021/915:
Tämä laki tulee voimaan 1 päivänä tammikuuta 2022.
HE 153/2021 , YmVM 6/2021, EV  136/2021, Euroopan parlamentin ja neuvoston asetus (EU) 2019/1020
(32019R1020); EUVL  L 169, 25.6.2019, s. 1
1.4.2022/248:
Tämä laki tulee voimaan 1 1 päivänä huhtikuuta 2022.
Tämän lain voimaan tullessa vireillä olevat asiat käsitellään noudattaen lain voimaan tullessa voimassa
olleita säännöksiä.
HE 139/2021 , TaVM 2/2022, EV  7/2022, Euroopan parlamentin ja neuvoston asetus (EU) 2019/1020
(32019R1020) ; EUVL  L 169, 25.6.2019, s. 1, Neuvoston direktiivi 92/42/ETY  (31992L0042) ; EYVL  N:o L
167, 22.6.1992, s.17, Euroopan parlamentin ja neuvoston direktiivi 2009/125/EY  (32009L0125) ; EUVL  L
285, 31.10.2009, s. 10, Euroopan parlamentin ja neuvoston asetus (EU) 2017/1369 (32017R1369) ; EUVL  L
198, 28.7.2017, s. 1, Euroopan parlamentin ja neuvoston asetus (EY) N:o 1907/2006 (32006R1907) ; EUVL
L 396, 30.12.2006, s. 1, Euroopan parlamentin ja neuvoston asetus (EY) N:o 850/2004 (32004R0850) ;
EUVL  L 158, 30.4.2004, s. 7, Euroopan parlamentin ja neuvoston asetus (EU) N:o 649/2012 (32012R0649) ;
EUVL  L 201, 27.7.2012, s. 60, Euroopan parlamentin ja neuvoston asetus (EU) 2017/852 (32017R0852) ;
EUVL  L 137, 24.5.2017, s. 1, Euroopan parlamentin ja neuvoston asetus (EU) N:o 528/2012 (32012R0528) ;
EUVL  L 167, 27.6.2012, s. 1, Euroopan parlamentin ja neuvoston asetus (EY) N:o 1272/2008 (32008R1272)
; EUVL  L 353, 31.12.2008, s. 1, Euroopan parlamentin ja neuvoston asetus (EY) N:o 648/2004
(32004R0648) ; EUVL  L 104, 8.4.2004, s. 1, Euroopan parlamentin ja neuvoston asetus (EY) N:o 1223/2009
(32009R1223) ; EUVL  L 342, 22.12.2009, s. 59, Euroopan parlamentin ja neuvoston asetus (EY) N:o
1272/2008 (32008R1272) ; EUVL  L 353, 31.12.2008, s. 1, Euroopan parlamentin ja neuvoston direktiivi
2014/40/EU (32014L0040) ; EUVL  L 127, 29.4.2014, s. 1, Euroopan parlamentin ja neuvoston direktiivi
2011/65/EU (3201 1L0065) ; EUVL  L 174, 1.7.201 1, s. 88, Euroopan parlamentin ja neuvoston direktiivi
2014/53/EU, (32014L0053) ; EUVL  L 153, 22.5.2014, s. 62, Euroopan parlamentin ja neuvoston direktiivi
2013/53/EU, (32013L0053) ; EUVL  L 354, 28.12.2013, s. 90, Euroopan parlamentin ja neuvoston direktiivi
2014/90/EU, (32014L0090) ; EUVL  L 257, 28.8.2014, s. 146
1.4.2022/266:
Tämä laki tulee voimaan 1 1 päivänä huhtikuuta 2022.
HE 208/2021 , TaVM 6/2022, EV  13/2022, Euroopan parlamentin ja neuvoston asetus (EU) 2019/1020
(32019R1020) ; EUVL  L 169, 25.6.2019, s. 1
8.7.2022/712:
Tämä laki tulee voimaan 16 päivänä heinäkuuta 2022.
HE 32/2022 , MmVM 5/2022, EV  80/2022, Euroopan parlamentin ja neuvoston asetus (EU) 2019/1009
(32019R1009) ; EUVL  L 170, 25.6.2019, s. 1
29.12.2022/1261:
1/24/23, 9:06 AM Laki eräiden tuotteiden markkinavalvonnasta 1 137/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20161 137 12/12Tämä laki tulee voimaan 12 päivänä tammikuuta 2023.
HE 196/2022 , StVM 25/2022, EV  158/2022, Euroopan parlamentin ja neuvoston direktiivi (EU) 2020/2184
(32020L2184) , EUVL  N:o L  435, 23.12.2020, s. 1
Finlex  › Lainsäädäntö  › Ajantasainen lainsäädäntö  › Vuosi 2016  › 16.12.2016/1 137
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.